Kuopion museot

Opastettu kierros Ars Libera –Dialogi -näyttelyyn
2023-01-08 14:00 - 15:00 (Europe/Helsinki)
Kuopion taidemuseolla järjestetään avoimia opastuksia Ars Libera – Dialogi -näyttelyyn joka sunnuntai klo 14. Nimensä mukaisesti vuoropuhelun ympärille rakentuva näyttely esittelee kolmentoista Kuopion Kuvataiteilijat ry – Ars Liberan taiteilijan teoksia. Maaria Salon kuratoimassa näyttelyssä mukana ovat Jouni Airaksinen, Emma Fält, Mikko Hallikainen, Lauri Hei, Antti Immonen, Ilkka Kivelä, Katarina Karppinen, Timo Kokko, Sami Korkiakoski, Veera Launonen, Sanna Nissinen, Riitta Rönkkö ja Iida Valkonen.
Näyttelyn taiteilijat edustavat nykytaiteen eri ilmaisunmuotoja. Näyttelyssä nähdään muun muassa uusia ja perinteisiä menetelmiä musta-valkovalokuvasta VR-laseihin, ekologisten arvojen ja ihmisyyden pohdintaa sekä kutsuja tarkastella arkista ympäristöä uudella tavalla.
Opastusten yhteydessä esitetään myös Ilkka Kivelän teoskokonaisuuteen kuuluva kaitafilmi.

Julius Caesar -näyttelyopastus
2023-01-11 14:00 - 14:45, 2023-01-25 14:00 - 14:45, 2023-02-08 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

4.1.-2023–25.3.2023
Keskiviikkoisin klo 14
25.1., 8.2., 22.2., 8.3. ja 22.3.

Lauantaisin klo 14
21.1., 4.2., 18.2., 4.3., 18.3. ja 25.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo(a)kuopio.fi.

Mika Rissanen: Rooma, Suden kaupunki
2023-01-11 17:30 - 18:30 | Kuopion museo
Kuopion museon Julius Caesar -näyttelyyn liittyvässä luentosarjassa on vuorossa filosofian tohtori ja tietokirjailija Mika Rissanen, joka luennoi otsikolla Rooma, suden kaupunki.

Tunnetun tarun mukaan pentunsa menettänyt susiemo imetti Rooman perustajia, Romulusta ja Remusta. Antiikin roomalaiset pitivät sutta kansansa esiäitinä. Se oli eläin, johon koko valtakunta samaistettiin, ja Roomassa oli jopa erityinen susipapistonsa. Luento valaisee suden asemaa roomalaisten tarustossa, taiteessa, arkielämässä, kirjallisuudessa ja uskomuksissa.

Luentoihin voi osallistua joko paikan päällä Kuopion museon monitoimitilassa tai verkon kautta Kuopion museon YouTube-kanavalla.

https://www.youtube.com/@Kuopion_Museo

Luennot ovat katsottavissa kaksi viikkoa luennon jälkeen.

Kuopion Isänmaallisen Seuran ja Kuopion kaupunginkirjaston kanssa yhteistyössä järjestetyille luennoille on vapaa pääsy. Luentosarjan viimeinen luento järjestetään ke 8.2. klo 17.30, jolloin FM, väitöskirjatutkija Emilia Jääskeläinen kertoo elämästä Pohjois-Savossa roomalaisaikana.

Kuopion museossa esillä oleva näyttely Julius Caesar – kunniasta kuolemattomuuteen on nähtävissä 26.3.2023 saakka.

Luontokirjalukupiiri
2023-01-18 17:00 - 18:00 | Muut
Luontokirjalukupiiri kokoontuu kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ennakkoilmoittautumista ei tarvita.
https://zoom.us/j/99576520794
Meeting ID: 995 7652 0794
Lisätietoja saa osoitteesta aikuistenosasto.kirjasto@kuopio.fi
Ke 18.1.2023
Burton, Nina: Elämän ohuet seinät
Ke 22.2.2023
Kauppinen, Juha: Heräämisiä – kuinka minusta tuli luonnonsuojelija
Ke 29.3.2023
Chi, Zijian: Puolikuu
Ke 26.4.2023
Turtschaninoff, Maria: Suomaa

kuva: Tero Laakso (CC BY 2.0)

Julius Caesar- näyttelyopastus
2023-01-21 14:00 - 14:45, 2023-02-04 14:00 - 14:45, 2023-02-18 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

21.9.2022–14.12.2022
Keskiviikkoisin klo 14
21.9., 5.10., 19.10., 2.11., 16.11, 30.11. ja 14.12

Lauantaisin klo 14.00
1.10., 15.10., 29.10., 12.11., 26.11. ja 10.12.

4.1.-2023–22.3.2023
Keskiviikkoisin klo 14
11.1., 25.1., 8.2., 22.2., 8.3. ja 22.3.

Lauantaisin klo 14.00
7.1., 21.1., 4.2., 18.2., 4.3. ja 18.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo@kuopio.fi.

Pakkaspäivien onkiretki
2023-01-24 09:00 - 12:00, 2023-01-25 09:00 - 12:00, 2023-01-26 09:00 - 12:00, 2023-01-27 09:00 - 12:00 | Kuopion museo
Pakkaspäivien onkiretki Kuopion museolla

Pakkaspäivien työpajassa pääset tänä vuonna tutustumaan Kallaveden tummissa syvyyksissä uiskenteleviin otuksiin. Lumen peittämän jääkannen alla on nimittäin paljon elämää. Talvella kaloja kalastetaan tavallisesti joko pilkkimällä, verkoilla tai merroilla. Mutta meillä museolla on nyt käytössä ihan erityinen magneettionki!
Työpajassa jokainen pääsee askartelemaan oman magneettikalan. Kalan voi tehdä värittämällä ja leikkaamalla kartongille painettuja valmiita kalamalleja. Ehkä kuitenkin mieluummin haluat suunnitella ihan omia jänniä kaloja?
Magneettikaloilla voi leikkiä yhdessä kavereitten kanssa, vuorotellen onkien. Siiman päässä heiluvalla magneetilla ei olekaan ihan helppoa saada kalaa ”nappaamaan”. Harjoitus tekee kuitenkin mestarin!
Kuka tunnistaa parhaiten onkimansa kalat? Onko saaliskalasi ehkä menneen kesän kalareissuilta jo tuttu? Mitä tiedät kalan elintavoista? Kerro kavereille kalajuttusi!
Työpaja on avoinna 24.–27.1.2023. klo 9.00–12.00 siis aamupäivisin tiistaista perjantaihin. Työpaja on maksuton ja avoin kaikille. Ryhmiä pyydetään kuitenkin varaamaan oma vierailuaika etukäteen Kuopion museon asiakaspalvelusta: kuopionmuseo@kuopio.fi / 017 182 603.

Roomalainen skandaali -teemaopastukset
2023-01-28 15:00 - 15:45 | Kuopion museo
Yksityinen ja julkinen kulkivat antiikin Roomassa käsi kädessä. Hyvän kansalaisen, etenkin merkittävässä asemassa olevan, tuli käyttäytyä ja pukeutua tietyllä tavalla osoittaakseen asemansa mukaisen hyveellisyyden. Mutta mikä sai niin kilpailevien virkamiesten kuin tavan kansalaistenkin kielet laulamaan mitä hurjempia juoruja? Mitkä skandaalit seurasivat näyttelymme päähenkilöä, Julius Caesaria, käytännössä läpi hänen elämänsä? Mikä merkitys skandaaleilla ja juoruilla oli roomalaisen ylimyksen elämään? Näihin kysymyksiin etsimme vastauksia Roomalainen skandaali -opastuksella!
Hinnat:
15 € / hlö, sisältää opastuksen ja museon pääsylipun
5 € / hlö + voimassa oleva Museokortti, sisältää opastuksen ja museon pääsylipun
Huom! Opastus sisältää räävitöntä kielenkäyttöä ja sopii parhaiten aikuisten korville!
Kuva: A Roman Feast. 1800-luvun lopulla, Roberto Bompiani, Digital image courtesy of Getty’s Open Content Program.

Kestävä perintö: tekstiilikierrätys
2023-02-01 16:30 - 18:30 | Kuopion museo
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.

Kantin kestävä keskiviikko keväällä 2023:
Ke 1.2.2023 Kestävä perintö: tekstiilikierrätys
Onko tekstiilin lajittelu sinulle tuttua? Tiedätkö millaiset tekstiilit kelpaavat poistotekstiilikeräykseen, entä mitkä käyvät vielä uudelleen käytettäviksi tai ovat sellaisia tekstiilejä, joiden oikea osoite on sekajäteastia? Vuoden 2023 alusta alkaen koko Suomessa alkaa poistotekstiilien alueellinen keräys ja siksikin on hyvä tietää tekstiilien lajittelusta lisää. Tule kuulolle! Jätekukon ja Elävä säätiön asiantuntijat kertovat aiheesta lisää tekstiili-infossa ja sen jälkeen päästään tutustumaan erilaisiin tekstiileihin ja niiden lajitteluun työpajassa. Lisäksi illassa esitellään poistotekstiilien hyötykäyttöön liittyvä avoin ideakilpailu.
Luento-osuutta voi seurata ja osallistua keskusteluun myös Kuopion museon YouTube-tilin kautta. Tallenne on katsottavissa kaksi viikkoa tapahtuman jälkeen.
Seuraavat tapahtumakerrat:
ke 1.3.2023 klo 16.30
ke 5.4.2023 klo 16.30
ke 3.5.2023 klo 16.30

Café Smart -tiedekahvila: Puunpolton hyvät käytännöt ja vaikutukset ympäristöön ja terveyteen
2023-02-02 14:00 - 15:00 | Kuopion museo
Miten puun poltto vaikuttaa lähiympäristön ilmanlaatuun ja terveyteen? Miten poltat puuta tehokkaasti ja puhtaasti? Voiko maitopurkit polttaa takassa? Entä vähäiset purkujätteet tai risut pihalla?
Itä-Suomen yliopiston Café Smart tiedekahvilassa 2. helmikuuta on aiheena puunpolton hyvät käytännöt ja vaikutukset. Käymme läpi, mitä esimerkiksi takkojen ja saunojen lämmittämisessä tapahtuu, miten päästöjä ja altistumista mitataan ja sekä mitä merkitystä näillä mittauksilla on.
Aiheesta ovat keskustelemassa erikoistutkija Tarja Yli-Tuomi Terveyden ja hyvinvoinnin laitokselta ja yliopistotutkija Jarkko Tissari Itä-Suomen yliopistosta.
Tämän linkin takaa löydät lisätietoja:
Café Smart tiedekahvila: Puunpolton hyvät käytännöt ja vaikutukset ympäristöön ja terveyteen | Itä-Suomen yliopisto (uef.fi)
Kuva: Itä-Suomen yliopisto.

Koko kansan Kantti -teatteriesityksen avoimet harjoitukset Kuopion museolla
2023-02-02 17:30 - 19:30 | Kuopion museo
Teatteri Neljäs Soitto järjestää Kuopion museossa tulevan produktionsa ”Koko kansan Kantti” avoimet harjoitukset torstaina 2. helmikuuta klo 17.30–19.30. Avoimissa harjoituksissa pääset muun muassa näkemään, millaista reittiä pitkin yleisö valmiin teatteriesityksen aikana museon tiloissa liikkuu ja miten kohtauksia harjoitellaan. Tule tapaamaan tekijöitä ja kokemaan, miten teatteriesitys valmistuu!
Tapahtuma on maksuton. Tilaa on 30 hengelle ja käytössä on ennakkoilmoittautuminen. Ennakkoilmoittautuminen avautuu ke 18.1.2023. Ilmoittautumiset sähköpostitse osoitteeseen neljassoitto@gmail.com. Tapahtuma ei ole esteetön.
Produktion työvaiheita ovat tukeneet Taiteen edistämiskeskus sekä Kuopion kaupungin kansalaistoiminnan palvelut.

Jalkapalloa ja kunnian kenttiä -näyttelyopastus
2023-02-04 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset keväällä:
La 4.2. klo 13
La 25.2. klo 13
La 11.3. klo 13 (Huom! Hiihtoloman kunniaksi la 11.3. opastuksella huomioidaan erityisesti lapsiasiakkaat.)
La 29.4. klo 13
La 27.5. klo 13

Taidevartti: Sara Hildénin elämä
2023-02-08 13:00 - 13:15 | KUMMA, Kauppakatu 35, Kuopio, 70100
Suositut taidevartit alkavat jälleen Kuopion taidemuseolla keskiviikkona 8.2. klo 13. Vuoden ensimmäisellä taidevartilla syvennytään Sara & Co. -näyttelyyn liittyen Sara Hildénin (1905–1993) elämänvaiheisiin. Millainen oli hänen polkunsa menestyneeksi liikenaiseksi ja intohimoiseksi taiteenkerääjäksi?
Kevätkauden 2023 taidevarteissa perehdytään vaihtuvien näyttelyiden teoksiin ja teemoihin. Kuopiolaisen kuvataiteilijan Kari Juutilaisen Presence-näyttely koostuu abstrakteista maalauksista, joista taiteilija on luonut näyttelysaliin runsaan, kokemuksille avoimen installaation. Sara & Co. -näyttelyssä esittelemme taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä omista ja Sara Hildénin Säätiön kokoelmasta.
Taidevartteja järjestetään keskiviikkoisin klo 13 12.4.2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Emilia Jääskeläinen: Elämää Pohjois-Savossa roomalaisaikana
2023-02-08 17:30 - 18:30 | Kuopion museo
Julius Caesar -näyttelyn luentosarjan viimeisessä osassa näkökulma vaihdetaan antiikin Rooman sydänmailta roomalaisajan Pohjois-Savoon. Keskiviikkona 8. helmikuuta Kuopion museon monitoimitilassa luennoi FM, väitöskirjatutkija Emilia Jääskeläinen!
Millaista oli elämä Suomessa, etenkin Pohjois-Savossa, roomalaisaikaan? Roomalaisajan löydöt ja kalmistot keskittyvät pääasiassa rannikkoseudulle, mutta sisämaa ei ole ollut kuitenkaan asumatonta seutua. Ihmiset elivät metsästäen, linnustaen, kalastaen ja keräillen. Samaan aikaan karjanhoito sekä pienimuotoinen maanviljely alkoi vakiintua rannikolla. Viljelyä kaskeamisen muodossa harjoitettiin paikoin sisämaassakin metsästyksen ja kalastuksen ohella.
Savon alueella väestö hautasi vainajansa pitkään lapinraunioina tunnettuihin röykkiöihin. Vuonna 2020 löydettiin Kuopion Puijonsarvennenästä polttohautaus, joka viittaisi siihen, että ihmisiä on haudattu myös maantasaiseen kivikkoon lapinraunioiden ohella.
Luennolle on vapaa pääsy. Mikäli et pääse paikan päälle museolle, voit seurata luentoa livestriimattuna Kuopion museon YouTube-kanavalla.
Luentosarja on toteutettu yhteistyössä Kuopion isänmaallisen seuran ja Kuopion kaupunginkirjaston kanssa.
Julius Caesar – kunniasta kuolemattomuuteen -näyttely on nähtävissä Kuopion museossa 26. maaliskuuta 2023 saakka.

Atte von Wright: Onko luonto lainassa lapsiltamme?
2023-02-09 17:30 - 18:30 | Kuopion pääkirjasto, Maaherrankatu 12, Kuopio, 70100
6.–12.2. vietetään Luonto lainassa kirjastoissa -viikkoa ilmastokriisiteemalla.
Aiheeseen liittyen to 9.2. klo 17.30 pääkirjaston kokoussalissa Atte von Wright esittää kysymyksen Onko luonto lainassa lapsiltamme?
Tapahtuman järjestävät yhteistyössä Kuopion Luonnon Ystäväin Yhdistys sekä Kuopion kaupunginkirjaston ja Kuopion luonnontieteellisen museon luontokirjalukupiiri.
Tervetuloa!

Lupercalia - Ystävänpäiväetkot
2023-02-11 10:00 - 16:30 | Kuopion museo
Ennen muinoin antiikin Roomassa juhlittiin helmikuun 15. päivänä Lupercaliaa. Niin kuin monen muunkin muinaisen asian kohdalla on käynyt, tälle juhlalle ovat tutkijat aikojen saatossa tulkinneet monia erilaisia teemoja. Oliko kyseessä paimenten juhla? Kenties jonkinlainen puhdistumiseen tai hedelmällisyyteen liittyvä riitti? Ehkä juhlan tarkoituksena oli saatella kuluva vuosi päätökseen ja pyöräyttää uusi käyntiin puhtaalta pöydältä, vuodenvaihde kun näet sijoittui tähän ajankohtaan.
Olipa Lupercalian alkuperäinen merkitys mikä hyvänsä, me täällä Kuopion museolla päätimme valjastaa tapauksen ihan vain yleiseen huvitteluun. Emme kuitenkaan ajatelleet noudattaa Lupercaliaan liittyviä rituaalisia toimenpiteitä aivan pilkuntarkasti, sillä totesimme että pukin ja koiran uhraaminen, puolialastomana ympäriinsä juoksentelu sekä ohikulkevien ihmisten ruoskiminen ei ole aivan tätä päivää. Näiden sijaan ohjelmamme on seuraava:
Klo 10:00–16:30 Non-stop työpaja: Kartonkimosaiikkikortti. Tule viettämään laatuaikaa läheisesi kanssa askartelutyöpajaan! Voit näperrellä ystävällesi tai mielitietyllesi ystävänpäiväkortin antiikin Rooman mosaiikkityyliä jäljitellen. Työpajamaksu 2 €/kortti.
Klo 10:00–12:00 Non-stop työpaja: Rakennetaan Roomaa Legoista. Kantti-yhteistyön merkeissä myös kirjastolla tapahtuu! Kaikkien rakentelusta innostuvien kannattaa suunnata pääkirjaston lasten- ja nuortenosastolle. Saatteko Rooman rakennettua päivässä? Vapaa pääsy!
Klo 12:00–12:45 Yleisöopastus: Julius Caesar. Tule kuulemaan legendan elämästä ja kuolemasta. Ja siis eikö se ollutkaan, että ”Sinäkin, Brutukseni?!” Mukaan pääsylipulla!
Klo 13:00–13:45 Miekkailunäytös: Savon miekka. Tule seuraamaan jännittävää kalpojen kalistelua! Samalla opit asian jos toisenkin miekkailun ja taistelemisen historiasta ylipäätänsä. Vapaa pääsy!
Klo 13:00–16:00 Non-stop työpaja: Rakennetaan Roomaa Legoista. Jos Roomaa ei saanut aamupäivällä vielä valmiiksi, iltapäivällä voi jatkaa urakkaa pääkirjaston lasten- ja nuortenosastolla. Vapaa pääsy!
Klo 14:00–14:45 Yleisöopastus: Roomalainen skandaali. Juoruja! Skandaaleja! Niitä oli antiikin Roomassa kyllikseen. Mutta mitkähän juorut saivat Julius Caesarin tiettävästi vetämään herneen pahasti nenään? Mukaan pääsylipulla! Opastuksen sisältö on melko räävitöntä, joten suosittelemme, että kuulolle tulevat vain aikuiset korvat.
Tekemistä riittää ihan koko perheelle, tervetuloa!

Treffit taidemuseossa
2023-02-11 15:30 - 17:00 | KUMMA, Kauppakatu 35, Kuopio, 70100
Pitkään tauolla olleita taidetreffejä on kaivattu ja on aika vastata yleisön toiveisiin. Lauantaina 11.2. klo 15.30 Kuopion taidemuseossa järjestettävillä treffeillä tutustutaan taiteeseen ja toisiin ihmisiin. Aloitteen tekevät museoassistentti Peura Maria Myers ja intendentti Marja Louni, jotka johdattelevat tapahtuman teemaan Kari Juutilaisen Presence -näyttelyn abstraktien ja värikkäiden teosten kautta.
Treffit taidemuseossa on rento tapahtuma, joka tarjoaa mahdollisuuksia tutustumiseen ja kontaktien solmimiseen. Mukaan ovat tervetulleita kaikki täysi-ikäiset, jotka kaipaavat juttuseuraa tai etsivät elämäänsä kaveria tai kumppania. Ohjelmaan sisältyy ohjattuja tehtäviä, joiden avulla kirvoitellaan kielenkannat juttelulle ja tutustumiselle.
Taidemuseon sulkeutuessa klo 17 treffit ovat vasta aluillaan ja iltaa voi jatkaa osallistujien kesken tapahtuman aikana ilmoitettavassa paikassa.

Taidevartti: Yksi on kaikki ja kaikki on yhtä
2023-02-15 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartilla 15.2. pohdiskellaan Kari Juutilaisen Presence -näyttelyssä yksittäisen maalauksen asemaa osana suurempaa kokonaisuutta ja toisaalta teoskokonaisuutta enemmän kuin osiensa summana. Lisäksi sivuamme varmasti myös tekemisen, jos nyt ei pakkoa, niin ainakin välttämättömyyttä.
Kevätkauden 2023 taidevarteissa perehdytään vaihtuvien näyttelyiden teoksiin ja teemoihin. Kuopiolaisen kuvataiteilijan Kari Juutilaisen Presence-näyttely koostuu abstrakteista maalauksista, joista taiteilija on luonut näyttelysaliin runsaan, kokemuksille avoimen installaation. Sara & Co. -näyttelyssä esittelemme taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä omista ja Sara Hildénin Säätiön kokoelmasta.
Taidevartteja järjestetään keskiviikkoisin klo 13 12.4.2023 saakka. Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Jalkapalloa ja kunnian kenttiä -korttelivartti
2023-02-16 14:00 - 14:15 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -korttelivartti
Kuinka jalkapallotoiminta laitettiin alulle Pohjois-Savossa? Miten paikalliset seurat ovat kasvaneet ja kehittyneet? Miten naisjalkapalloilu buumi syntyi? Kuinka juniorityöhön on aikojen saatossa panostettu? Näihin kysymyksiin saat vastauksia korttelivarteilla, eli noin viiteentoista minuuttiin tiivistetyillä napakoilla tietoiskuilla, joita järjestetään kuukausittain Kuopion korttelimuseon Jalkapalloa ja kunnian kenttiä -näyttelyssä.
Korttelivartit kuuluvat museon pääsymaksuun (8/5 €, alle 18-vuotiaat maksutta, Museokortti).
Korttelivartit
Korttelivartti torstaina 16.2. klo 14.00:
Naisjalkapalloilun historiaa Kuopiossa
Korttelivartti torstaina 9.3. klo 14.00:
Juniorijalkapalloilun historiaa Kuopiossa
Korttelivartti torstaina 20.4. klo 14.00:
Jalkapalloilun alku Kuopiossa
Korttelivartti torstaina 11.5. klo 14.00:
Naisjalkapalloilun historiaa Kuopiossa
Korttelivartti torstaina 8.6. klo 14.00:
Juniorijalkapalloilun historiaa Kuopiossa
Korttelivartti torstaina 10.8. klo 14.00:
Jalkapalloilun alku Kuopiossa
Korttelivartti torstaina 14.9. klo 14.00:
Naisjalkapalloilun historiaa Kuopiossa

Jalkapalloa ja kunnian kenttiä – pohjoissavolaista jalkapallohistoriaa 18.11.2022–17.9.2023
Näyttely luo kuvan maakunnan jalkapalloilun ja sen ympärille muodostuneen fanikulttuurin kehityksestä. Kokonaisuus sisältää esineistöä sekä maakunnan jalkapalloseuroilta että nykyisiltä ja entisiltä pelaajilta. Näyttelyssä jalkapalloilun historiaan syvennytään maakunnan mielenkiintoisimpien pelikenttien, legendaaristen pelaajien ja ansiokkaan kasvattajaseuratyön kautta. Näyttelyssä seurataan KuPSin nousua takaisin suomalaisen jalkapalloilun terävimpään kärkeen ja vieraillaan tuon nousun mahdollistaneilla maakunnan tähtikasvattamoilla. Näyttely avaa jalkapallokulttuuria myös varusteiden ja lajin kehityksen näkökulmasta.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.

Anna Kortelainen: Yllättävä Sara! oivalluksia Sara Hildénin elämäkertaa kirjoittaessa
2023-02-16 18:00 - 19:30 | KUMMA, Kauppakatu 35, Kuopio, 70100
Kuopion taidemuseossa päästään tekemään tarkempaa tuttavuutta Sara Hildéniin Anna Kortelaisen luennon Yllättävä Sara! oivalluksia Sara Hildénin elämäkertaa kirjoittaessa myötä. Esitys pohjautuu Kortelaisen kirjoittamaan elämäkertateokseen Hyvä Sara! Sara Hildénin kolme elämää (2018). Luento on taidemesenaatti Sara Hildéniin liittyviä suomalaisia modernisteja ja abstraktin taiteen edelläkävijöitä Kuopion taidemuseon ja Sara Hildénin säätiön kokoelmista esittelevän Kuopion taidemuseon Sara & Co. -näyttelyn oheistapahtuma.
Anna Kortelainen (s. 1968) on helsinkiläinen kirjailija ja taidehistorioitsija. Hän on kirjoittanut tietoteoksia taidehistoriasta, kulttuurihistoriasta, naisten historiasta, lääketieteen historiasta sekä Viipurista, mutta myös elämäkertoja sekä kolme romaania, joista viimeisin kertoo Albert Edelfeltin Erik-pojan kohtalosta (Tulirinta, 2020).
Tapahtumaan voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi. Paikkoja on tarjolla rajoitetusti. Varaa paikkasi ennakkoon taidemuseon asiakaspalvelusta tai puhelimitse (+358 17 182 633).
Tapahtuma esitetään myös live-striiminä Kuopion taidemuseon Youtube-kanavalla: https://www.youtube.com/@kuopiontaidemuseo3445.
Kuopion Isänmaallinen Seura tukee tapahtuman järjestämistä.

Miekkailunäytös
2023-02-18 13:00 - 13:45 | Kuopion museo
Miekka on aseena lähes yhtä vanha kuin metallinkäsittelytaito. Roomalainen sotataito asetti sen aikanaan tärkeämpään rooliin kuin ehkä koskaan sen jälkeen. Kuinka miekkaa todella käytettiin niin toista miekkaa kuin muita aseita vastaan? Miten miekka kehittyi Rooman aikana ja sen jälkeen? Kesto noin 30–45 minuuttia. Vapaa pääsy.
la 21.1. klo 13.00 PERUTTU!
la 18.2. klo 13.00

Sara
2023-02-21 18:00 - 19:30 | KUMMA, Kauppakatu 35, Kuopio, 70100
Sara on näyttelijä Virpi Rautsialan tulikaste, jossa hän herättää muodin liikenaisena ja nykytaiteen kerääjänä tunnetun Sara Hildénin eloon. Rautsiala antaa äänen ja hahmon useille henkilöille ja kuljettaa katsojan läpi Hildénin monivaiheisen ja intohimoisen elämän. Virpi Rautsialan ja Kari Seniuksen kirjoittaman näytelmän kantaesitys nähtiin Kuopion kaupunginteatterilla 16.11. Näytelmä siirtyy helmikuussa 2023 Kuopion taidemuseoon, jossa esitys nähdään uudenlaisessa ympäristössä taiteen keskellä.
Näytelmän esitykset Kuopion taidemuseossa tapahtuvat Kari Juutilaisen Precence-näyttelyssä ti 21.2., pe 24.2., su 26.2., ti 28.2., to 2.3., to 9.3., ke 5.4. ja to 6.4. klo 18. Esitys kestää noin 1h 15min, ei väliaikaa. Lippujen hinnat 23/21/18 €
Osta lippu ennakkoon Lippu.fi -palvelusta: https://www.lippu.fi/artist/kuopion-kaupunginteatteri/sara-kuopion-taidemuseolla-3266092/

Laiskiainen
2023-02-22 10:00 - 19:00 | KUMMA, Kauppakatu 35, Kuopio, 70100
Oho, olis näköjään laskiainen taas! Noh, meillä Kuopion taidemuseolla ei nyt ehditty mukaan laskiaisriehaan. Järjestetään nyt sitten kuitenkin Laiskiainen laskiaistiistain jälkeisenä keskiviikkona 22.2. Mietittiin että voitais laiskotella oikein porukalla äänimaljarentoutuksen merkeissä, mutta sepä varattiin täyteen välittömästi. Jos et varannut paikkaasi niin tuu joskus toiste.
Mutta eihän Laiskiainen tästä jää kiinni. Keskiviikkoisin meillä olisi taidevartti, mutta järjestetään nyt laiskiaisvartti. Laiskiaisvartilla klo 13 Kuopion taidemuseon museoassistenteista laiskin, eli Pertti, roikkuu ihan kaikessa rauhassa taidemuseon kokoelmanäyttelyn rennoimman teoksen, Antti Rönkän Hyvä ote -veistoksen äärellä. Voit seurata varttia itsellesi ominaisimmassa asennossa, sillä tarjolla on tavanomaisten istuinten lisäksi myös säkkituoleja (sohvia ei jakseta nyt kantaa näyttelytilaan, niillä voit maata aulassa). Jos et jaksa hilata itseäsi yläkertaan, voit tutkailla Kari Juutilaisen Presence -näyttelyä lattiaperspektiivistä.
Meillä on muuten hyvä kahvikone aulassa. Laiskiaisen ajan siitä saa tursokahvit eurolla. Tursotetaan nimittäin siihen kunnolla kermavaahtoa päälle. Museokaupassakin saattaa olla joitain laiskiaisyllätyksiä – katsotaan nyt, miten käy.
Maksaminenkin saattaa joskus vähän kehtuuttaa, niin tuumattiin, että maksat mitä jaksat. Eli taidemuseoon pääsee Laiskiaisena myös ilmaiseksi.
En kyllä jaksa kirjoittaa pidempää tapahtumatekstiä.

Laiskiaisvartti: Antti Rönkä, Hyvä ote
2023-02-22 13:00 - 13:15 | KUMMA, Kauppakatu 35, Kuopio, 70100
Laiskiaisvartilla klo 13 Kuopion taidemuseon museoassistenteista laiskin, eli Pertti, roikkuu ihan kaikessa rauhassa taidemuseon kokoelmanäyttelyn rennoimman teoksen, Antti Rönkän Hyvä ote -veistoksen äärellä. Voit seurata varttia itsellesi ominaisimmassa asennossa, sillä tarjolla on tavanomaisten istuinten lisäksi myös säkkituoleja.
